คนละครึ่งเฟส2วันแรกถูกพิษโควิดทำซึม
ร้านค้าชมคนละครึ่งเฟส 2 ทำยอดขายเพิ่ม แม้ไม่ได้ตามคาดจากพิษโควิดรอบใหม่
1 ม.ค. 2564

วันที่ 1 ม.ค. 2564 เป็นวันแรกที่โครงการละครึ่งเฟส 2 ที่มีผู้ได้สิทธิ 5 ล้านคน วงเงินใช้จ่าย 3,500 บาท โดยรัฐร่วมจ่ายวันละไม่เกิน 150 บาท สามารถใช้จ่ายวันแรก
นอกจากนี้ผู้ที่ได้สิทธิเฟส 1 ที่ได้วงเงิน 3,000 บาท ในวันนี้จะได้วงเงินใช้จ่ายเพิ่มอีก 500 บาท รวมเป็น 3,500 บาท เช่นกัน โดยมีเวลาใช้จ่ายไปถึงสิ้นเดือน มี.ค. 2564
ทั้งนี้ บรรยากาศการใช้จ่ายคนละครึ่งมีผู้ใช้จำนวนมาก ร้านค้าต่างให้ความเห็นตรงกันว่า ยอดขายเพิ่มขึ้น แต่ต่ำกว่าที่คาดไว้ เนื่องจากการระบาดโควิด-19 รอบใหม่ ทำให้คนงดเดินทางเที่ยว และยกเลิกการเดินทางกลับบ้าน รวมถึงเลี่ยงที่ออกมาใช้จ่ายเพื่อป้องกันการติดเชื้อโควิด-19
อย่างไรก็ตาม ร้านค้ามั่นใจว่าผู้ได้สิทธิจะมาใช้จ่ายจนเต็มวงเงิน เพราะยังมีเวลาใช้จ่ายอีกถึง 3 เดือน